
.......................... 2023  nr ..……...........
Tähe tn 10 ja Tähe tn 10a
katastriüksuste liitmine

1. Asjaolud ja menetluse käik

Narva linna haldusterritooriumil asub kinnistu (kinnistusregistri registriosa nr 1986009), mis koosneb kahest katastriüksusest – Tähe tn 10 (katastritunnus 51104:002:0055, pindala 793 m², sihtotstarve - elamumaa) ja Tähe tn 10a (katastritunnus 51101:001:0867, pindala 218 m², sihtotstarve - elamumaa).  Tähe tn 10a katastriüksus on moodustatud maareformi seaduse § 22 lõike 13 alusel, kui maa, mis sobib ühendamiseks  Tähe tn 10  kinnisasjaga.
Vastavalt Tartu Maakohtu kinnistusosakonna andmetele on kinnistu omanik Svetlana Filonova (isikukood 45310243722), kellelt laekus nimetatud katastriüksuste ühendamiseks Narva Linnavalitsusele 17.08.2022. a avaldus (dokumendiregistri nr 8163/1-12.3).
Maakorraldusseaduse § 13 lõike 2 kohaselt teostatakse maakorraldustöid kinnisasjade liitmise plaani (maakorralduskava) alusel, mis on koostatud ja esitatud 20.10.2022. a Narva Linnavalitsusele litsentseeritud maamõõtja poolt.
Katastriüksuste liitmisel määrab kohalik omavalitsus moodustatavale maaüksusele oma otsusega vastavalt ruumiandmete seadusele koha-aadressi ja maakatastriseadusele maa sihtotstarbe.

Kõnesoleval kinnisasjal asub eramu, ehitisregistri kood 118003593, kasutamise otstarve "üksikelamu". Kuna katastriüksuste liitmisel nii maa, kui ka maa-alal asuvate ehitiste tegelik kasutamise otstarve ei muutu, siis moodustatava maaüksuse maa sihtotstarve jääb samaks, s.t elamumaa.
2. Õiguslikud alused
2.1
Asjaõigusseaduse § 54 lõike 1 kohaselt võib kinnisasju ühendada üheks kinnisasjaks või ühte kinnisasja jagada mitmeks kinnisasjaks ainult omaniku soovil;

2.2
Maakorraldusseaduse § 3 lõike 1 kohaselt kuulub maakorralduse läbiviimine linna territooriumil kohaliku omavalitsuse pädevusse;

2.3
Ruumiandmete seaduse § 54 lõike l järgi on koha-aadressi määraja linna- või vallavalitsus;
2.4
Maakatastriseaduse § 18 lõike 1 punkti 3 kohaselt linna- või vallavalitsus määrab ehitist teenindavale katastriüksusele kogu ulatuses ehitise kasutamise otstarbest tuleneva sihtotstarve ehitise tegeliku kasutuse, ehitusloa, ehitisteatise, linna- või vallavalitsuse kirjaliku nõusoleku või kasutusloa alusel;

3. Otsus

Kinnitada omaniku avalduse ja lisatud maakorralduskava alusel katastriüksuste Tähe tn 10 (katastritunnus 51104:002:0055) ja Tähe tn 10a (katastritunnus 51101:001:0867) liitmine ja määrata moodustatavale maaüksusele:

3.1  koha-aadress – Tähe tn 10;

3.2  maa sihtotstarve – elamumaa (001; E).
4. Rakendussätted

4.1
Korraldus jõustub teatavakstegemisest.

4.2 Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.
Katri Raik
Linnapea






Üllar Kaljuste









Linnasekretär

